stanford-oval/wikipedia huggingface dataset:
เกริน (จังหวัดสตาราซากอรา)

| เกริน Крън |
| --- | --- |
เกรินที่ตั้งเมืองเกรินในประเทศบัลแกเรีย
พิกัด: 42°40′1″N 25°22′59″E﻿ / ﻿42.66694°N 25.38306°E﻿ / 42.66694; 25.38306
ประเทศ:  บัลแกเรีย
จังหวัด: สตาราซากอรา
การปกครอง
 • นายกเทศมนตรี: Temenuzhka Lyutskanova
ความสูง: 439 เมตร (1,440 ฟุต)
ประชากร (2010)
 • ทั้งหมด: 3,424 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสไปรษณีย์: 6140
รหัสพื้นที่: 04338
เกริน (บัลแกเรีย: Крън) เป็นเมืองในตอนกลางของประเทศบัลแกเรีย ทางตอนใต้ของเทือกเขาบอลข่าน โดยจัดการปกครองเป็นส่วนหนึ่งของเทศบาลกาซันเลิก เกรินเป็นเมืองปราสาทสำคัญในสมัยจักรวรรดิบัลแกเรียที่ 2 ในคริสต์ศตวรรษที่ 13–14 เกรินตั้งอยู่ห่างจากกาซันเลิกไปทางทิศเหนือประมาณ 5 km (3.1 mi) โดยมีแนวเทือกเขาตั้งอยู่ทางตอนเหนือของเมือง
อาสนวิหารตรีเอกภาพอันศักดิ์สิทธิ์ (อาดดิสอาบาบา)

| อาสนวิหารตรีเอกภาพอันศักดิ์สิทธิ์ |
| --- | --- |
อาสนวิหารตรีเอกภาพอันศักดิ์สิทธิ์
ศาสนา
ศาสนา: คริสตจักรเทวาเฮโดเอธิโอเปียออร์ทอดอกซ์
จารีต: จารีตอะเล็กซานเดอร์
สถานะองค์กร: อาสนวิหาร
ที่ตั้ง
ที่ตั้ง: อาดดิสอาบาบา ประเทศเอธิโอเปีย
พิกัดภูมิศาสตร์: 9°01′51″N 38°46′00″E﻿ / ﻿9.030799°N 38.766562°E﻿ / 9.030799; 38.766562
สถาปัตยกรรม
ประเภท: บาซิลิกา
อาสนวิหารตรีเอกภาพอันศักดิ์สิทธิ์ (อังกฤษ: Holy Trinity Cathedral; อามารา: መንበረ ጸባኦት ቅድስት ሥላሴ) เป็นอาสนวิหารระดับบนสุดของคริสตจักรออร์ทอดอกซ์เทวาเฮโดเอธิโอเปีย ตั้งอยู่ในเมืองอาดดิสอาบาบา เมืองหลวงของประเทศเอธิโอเปีย ในปัจจุบันอาสนวิหารนี้มีสถานะเป็นสถานที่ศักดิ์สิทธิ์ที่สุดในเอธิโอเปียเป็นอันดับสองรองจากโบสถ์แม่พระแห่งไซออนในเมืองอักซุม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Holy Trinity Cathedral, Addis Ababa
Holy Trinity Cathedral at www.sacred-destinations.com
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล
อมรรตยะ เสน

อมรรตยะ เสน
อมรรตยะ กุมาร เสน (อังกฤษ: Amartya Kumar Sen; เบงกอล: অমর্ত্য কুমার সেন Ômorto Kumar Shen) นักเศรษฐศาสตร์ ได้รับรางวัลโนเบลสาขาเศรษฐศาสตร์ เมื่อ พ.ศ. 2541
ประวัติ

เป็นชาวอินเดีย เกิดเมื่อวันที่ 3 พฤศจิกายน พ.ศ. 2476 ที่เมืองศานตินิเกตัน  และได้เข้าศึกษาใน วิทยาลัยเพรสซิเดนซี อินเดีย จากนั้นศึกษาต่อด้านเศรษฐศาสตร์-ปรัชญาในระดับปริญญาโทและปริญญาเอกที่มหาวิทยาลัยเคมบริดจ์ ประเทศอังกฤษ และเคยดำรงตำแหน่งเป็นศาสตราจารย์ในมหาวิทยาลัยหลายแห่ง อาทิ มหาวิทยาลัยฮาร์วาร์ด ประเทศสหรัฐอเมริกา มหาวิทยาลัยออกซฟอร์ด มหาวิทยาลัยเคมบริดจ์ โรงเรียนเศรษฐศาสตร์และการบริหารรัฐกิจแห่งลอนดอน (London School of Economics and Political Science) ประเทศอังกฤษ
ผลงาน

อมรรตยะ เสน เป็นผู้คิดทฤษฎีด้านการเลือกทางสังคมและความเสมอภาค และผลงานของเขาหลายเรื่องได้เน้นวิเคราะห์ความสัมพันธ์ของการพัฒนาคุณภาพชีวิตและการพัฒนาด้านเศรษฐกิจควบคู่กันไป ทำให้ได้รับการยอมรับว่าเป็นผู้เชี่ยวชาญด้านเศรษฐศาสตร์การพัฒนาคนหนึ่งของโลก
เขาเสนอวิธีการมองปัญหา และแก้ปัญหาความอับจนที่ครอบคลุม โดยเสนอว่าการมีรายได้เพิ่มเป็นเพียงองค์ประกอบหนึ่ง ของการแก้ปัญหาความยากจน ที่สำคัญกว่าคือ ทำอย่างไรจึงจะช่วยสร้างความสามารถให้แก่ผู้คนโดยตรง เพื่อให้เขามีเสรีภาพที่จะเลือกชีวิตที่เขาต้องการ
เขาเป็นหนึ่งในนักวิชาการที่มีส่วนสำคัญในการทำโครงร่างรายงานการพัฒนาคน จัดทำโดยโครงการพัฒนาแห่งสหประชาชาติ ซึ่งเสนอแนวคิดด้านเศรษฐศาสตร์และสังคม เพื่อเป็นมาตรวัดปัญหาความยากจนและความไม่เท่าเทียมกันในสังคม ผลงานโดดเด่นและสามารถนำมาประยุกต์ปฏิบัติเพื่อช่วยเหลือและพัฒนาสังคมได้จริง กระทั่งอมรรตยะ เสน ได้รับรางวัลโนเบลสาขาเศรษฐศาสตร์ ใน พ.ศ. 2541
Wikiquote
อาวาร์คอเคเชีย

ระวังสับสนกับ อาวาร์ยูเรเชีย
| --- | --- |
Ghazi Muhammad นักรบอาวาร์
ประชากรทั้งหมด
ป. 1.2 ล้านคน
ภูมิภาคที่มีประชากรอย่างมีนัยสำคัญ
 รัสเซีย  สาธารณรัฐดาเกสถาน 850,011: 912,000
 อาเซอร์ไบจาน: 49,800 (2019)
 ยูเครน: 1,496
 คาซัคสถาน: 1,206 (2009)
 จอร์เจีย: 1,060
ภาษา
อาวาร์
ศาสนา
อิสลามนิกายซุนนี
กลุ่มชาติพันธุ์ที่เกี่ยวข้อง
กลุ่มชนคอเคซัสเหนือ 
ธงของอาวาร์
อาวาร์ หรือ อาวาร์คอเคเชีย (อังกฤษ: Avars หรือ Caucasian Avars; Avar: аварал, awaral, "Avars" หรือ магӀарулал, maⱨarulal, "mountaineers") เป็นกลุ่มชนสมัยใหม่ของคอเคซัสที่ส่วนใหญ่อยู่ในดาเกสถาน (Dagestan) ภาษาอาวาร์คอเคเชียเป็นภาษาในภาษากลุ่มคอเคซัสตะวันออกเฉียงเหนือ ที่รู้จักกันว่า “Nakh-Dagestanian”
ประชากรอาวาร์ส่วนใหญ่ตั้งถิ่นฐานในบริเวณที่เป็นภูเขาของดาเกสถานและที่ในราบบางส่วน (Buynakskiy, Khasav'yurtovskiy และบริเวณอื่น) นอกจากนั้นก็ยังอยู่ในเชชเนีย, คาลมิเคีย (Kalmykia) และดินแดนอื่นๆ ในรัสเซีย รวมทั้งในอาเซอร์ไบจาน (โดยเฉพาะในจังหวัดบาลาคาน และ จังหวัดซาคาทาลา (Zaqatala Rayon)  - ราว 50,900 คน (ค.ศ. 1999) และ จอร์เจีย (ควาเรลิอาวาร์ - 2,500 คน)[ต้องการอ้างอิง]
ในปี ค.ศ. 2002 ประชากรอาวาร์ผู้รวมตัวกับผู้ที่พูดภาษาในกลุ่มที่ใกล้เคียงกันมีจำนวนราว 1,400,000 คนในจำนวนนั้น 814,500 อาศัยอยู่ในรัสเซีย และกว่า 750,000 คนอยู่ในดาเกสถาน 32% อาศัยอยู่ในเมือง (ค.ศ. 2002)[ต้องการอ้างอิง]
แหล่งข้อมูลอื่น

| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี
เจ้าชายอาแลกซันเดอร์แห่งบัลแกเรีย

เจ้าชายอาแลกซันเดอร์ที่ 1 บัทเทินแบร์ค (บัลแกเรีย: Александър I Батенберг; 5 เมษายน ค.ศ. 1857 – 17 พฤศจิกายน ค.ศ. 1893) เป็นเจ้าชาย (กเนียส) แห่งราชรัฐบัลแกเรียระหว่าง ค.ศ. 1879 จนกระทั่งสละราชสมบัติใน ค.ศ. 1886 รัฐสภาบัลแกเรียเลือกพระองค์ขึ้นเป็นเจ้าชายของดินแดนปกครองตนเองบัลแกเรีย ซึ่งยังมีสถานะทางการเป็นส่วนหนึ่งของจักรวรรดิออตโตมัน ต่อมาพระองค์ยุบรัฐสภาใน ค.ศ. 1880 และระงับใช้รัฐธรรมนูญใน ค.ศ. 1881 เนื่องจากพิจารณาว่ามีความเป็นเสรีนิยมมากเกินไป พระองค์ฟื้นฟูรัฐธรรมนูญขึ้นใน ค.ศ. 1883 อันนำไปสู่ความขัดแย้งกับจักรวรรดิรัสเซีย ซึ่งนั่นทำให้พระองค์ได้รับความนิยมในบัลแกเรีย ในรัชสมัยของพระองค์ประสบความสำเร็จในการรวมรูเมลียาตะวันออกเข้าเป็นส่วนหนึ่งของบัลแกเรียและได้รับการยอมรับจากมหาอำนาจใน ค.ศ. 1885 ต่อมาในเดือนกันยายน ค.ศ. 1886 เกิดการรัฐประหารโดยกองทัพบัลแกเรียที่นิยมรัสเซีย ซึ่งบีบบังคับให้พระองค์สละราชสมบัติ ในเวลาต่อมาพระองค์ได้เป็นหนึ่งในนายพลของกองทัพออสเตรีย
อีวัน อาแซนที่ 4 แห่งบัลแกเรีย

| อีวัน อาแซนที่ 4 |
| --- | --- |

ประสูติ: 1326
สวรรคต: 1349
คู่อภิเษก: เจ้าหญิงแห่งราชวงศ์บาซาราบ
พระราชบุตร: พระธิดา 2 พระองค์
ราชวงศ์: ราชวงศ์สรัตซีมีร์
พระราชบิดา: พระเจ้าซาร์อีวัน อาแลกซันเดอร์
พระราชมารดา: แตออดอรา
อีวัน อาแซน (บัลแกเรีย: Иван Асен) หรือที่รู้จักกันในพระนาม อีวัน อาแซนที่ 4 ทรงเป็นเจ้าชายแห่งบัลแกเรีย พระโอรสพระองค์ที่ 3 ในพระเจ้าซาร์อีวัน อาแลกซานเดอร์และซารีนาแตออดอราแห่งวอเลเคีย พระองค์ประสูติในปี ค.ศ. 1326 ประวัติของพระองค์เป็นที่ทราบน้อยมาก โดยในปี ค.ศ. 1349 พระองค์มีบทบาทในการนำทัพเข้าต่อสู้กับจักรวรรดิออตโตมัน และสามารถขับไล่กองทัพออตโตมันออกไปได้ แม้จะสิ้นพระชนม์ในสนามรบก็ตาม
แหล่งข้อมูล

Andreev, Jordan (1993). Bǎlgarija prez vtorata četvǎrt na XIV v. (ภาษาบัลแกเรีย). Veliko Tarnovo: Sv. Kliment Ohridski. OCLC 69163573.
วอลเลย์บอลชายทีมชาติบัลแกเรีย

| เหรียญรางวัล> กีฬาโอลิมปิก |
| --- | --- | --- |
|  | 1980 มอสโก | ทีม |
ชิงแชมป์โลก
|  | 1970 โซเฟีย | ทีม |
|  | 1949 ปราก | ทีม |
|  | 1952 มอสโก | ทีม |
|  | 1986 ปารีส | ทีม |
|  | 2006 ญี่ปุ่น | ทีม |
เวิลด์คัพ
|  | 2007 ญี่ปุ่น | ทีม |
ชิงแชมป์ยุโรป
|  | 1951 ปารีส | ทีม |
|  | 1955 บูคาเรสต์ | ทีม |
|  | 1981 วาร์นา | ทีม |
|  | 1983 เบอร์ลินตะวันออก | ทีม |
|  | 2009 ตุรกี | ทีม |
วอลเลย์บอลชายทีมชาติบัลแกเรีย (บัลแกเรีย: Мъжки национален отбор по волейбол на България) เป็นทีมชาติของประเทศบัลแกเรีย ทีมนี้ได้รับการบริหารโดยสหพันธ์วอลเลย์บอลบัลแกเรีย และเป็นส่วนหนึ่งในการแข่งขันวอลเลย์บอลระดับนานาชาติ
ผลงานทีมล่าสุดสามารถคว้าอันดับที่ 3 จาก 3 รายการ คือวอลเลย์บอลชายชิงแชมป์โลก 2006, วอลเลย์บอลชายเวิลด์คัพ 2007 และวอลเลย์บอลชายชิงแชมป์ยุโรป 2009
รางวัล > โอลิมปิกฤดูร้อน

บทความหลัก: กีฬาวอลเลย์บอลในโอลิมปิก
| ปี | อันดับ | อ้างอิง |
| --- | --- | --- |
|  1964 | 5 |  |
|  1968 | 6 |  |
|  1972 | 4 |  |
|  1976 | ไม่ผ่านรอบคัดเลือก |  |
|  1980 | รองชนะเลิศ |  |
|  1984 | ขอถอนตัว |  |
|  1988 | 6 |  |
|  1992 | ไม่ผ่านรอบคัดเลือก |  |
|  1996 | 7 |  |
|  2000 | ไม่ผ่านรอบคัดเลือก |  |
|  2004 | ไม่ผ่านรอบคัดเลือก |  |
|  2008 | 5 |  |
|  2012 | 4 |  |
รางวัล > วอลเลย์บอลชิงแชมป์โลก

บทความหลัก: วอลเลย์บอลชิงแชมป์โลก
| ปี | อันดับ |
| --- | --- |
 1949: 3 !
 1952: 3 !
 1956: 5
 1960: 7
 1962: 4
 1966: 7
 1970: 2 !
 1974: 7
 1978: 10
 1982: 5
 1986: 3 !
 1990: 5
 1994: 9
 1998: 7
 2002: 13
 2006: 3 !
 2010: 7
 2014: 13
รางวัล > วอลเลย์บอลเวิลด์ลีก

บทความหลัก: วอลเลย์บอลเวิลด์ลีก
| ปี | อันดับ |
| --- | --- |
 1990: ไม่ได้เข้าร่วมการแข่งขัน
 1991: ไม่ได้เข้าร่วมการแข่งขัน
 1992: ไม่ได้เข้าร่วมการแข่งขัน
 1993: ไม่ได้เข้าร่วมการแข่งขัน
 1994: 4
 1995: 5
 1996: 8
 1997: 6
 1998: 7
 1999: ไม่ได้เข้าร่วมการแข่งขัน
 2000: ไม่ได้เข้าร่วมการแข่งขัน
 2001: ไม่ได้เข้าร่วมการแข่งขัน
 2002: ไม่ได้เข้าร่วมการแข่งขัน
 2003: 5
 2004: 4
 2005: 5
 2006: 4
 2007: 5
 2008: 7
 2009: 10
 2010: 7
 2011: 5
 2012: 4
 2013: 4
 2014: 7
 2015: 10
 2016: 11
รางวัล > วอลเลย์บอลชิงแชมป์ยุโรป

บทความหลัก: วอลเลย์บอลชิงแชมป์ยุโรป
| ปี | อันดับ |
| --- | --- |
 1948: ไม่ผ่านรอบคัดเลือก
 1950: 4
 1951: รองชนะเลิศ
 1955: 3
 1958: 4
 1963: 4
 1967: 9
 1971: 7
 1975: 5
 1977: 5
 1979: 10
 1981: 3
 1983: 3
 1985: 5
 1987: 11
 1989: 6
 1991: 5
 1993: 5
 1995: 4
 1997: 9
 1999: 7
 2001: 6
 2003: 9
 2005: ไม่ผ่านรอบคัดเลือก
 2007: 8
 2009: 3
/ 2011: 6
/ 2013: 4
/ 2015: 4
แหล่งข้อมูลอื่น

Official website
FIVB profile
| ด ค กวอลเลย์บอลชายทีมชาติในทวีปยุโรป (ซีอีวี) |
| --- | --- |
สมาพันธ์วอลเลย์บอลยุโรป
ปัจจุบัน:  แอลเบเนีย  อันดอร์รา  อาร์มีเนีย  ออสเตรีย  อาเซอร์ไบจาน  เบลารุส  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  เช็กเกีย  เดนมาร์ก  เอสโตเนีย  หมู่เกาะแฟโร  ฟินแลนด์  ฝรั่งเศส  จอร์เจีย  เยอรมนี  ยิบรอลตาร์  บริเตนใหญ่ อังกฤษ  ไอร์แลนด์เหนือ  สกอตแลนด์  เวลส์  กรีซ  กรีนแลนด์  ฮังการี  ไอซ์แลนด์  อิสราเอล  อิตาลี  ลัตเวีย  ลิกเตนสไตน์  ลิทัวเนีย  ลักเซมเบิร์ก  มาซิโดเนียเหนือ  มอลตา  มอลโดวา  โมนาโก  มอนเตเนโกร  เนเธอร์แลนด์  นอร์เวย์  โปแลนด์  โปรตุเกส  ไอร์แลนด์  โรมาเนีย  รัสเซีย  ซานมารีโน  เซอร์เบีย  สโลวาเกีย  สโลวีเนีย  สเปน  สวีเดน  สวิตเซอร์แลนด์  ตุรกี  ยูเครน 
อดีต:  เชโกสโลวาเกีย  เยอรมนีตะวันออก  เซอร์เบียและมอนเตเนโกร  สหภาพโซเวียต  ยูโกสลาเวีย
อีวัน อาแซนที่ 5 แห่งบัลแกเรีย

| อีวัน อาแซนที่ 5 |
| --- | --- |

สวรรคต: 1388
คู่อภิเษก: ไม่ทราบ
พระราชบุตร: พระธิดา 2 พระองค์
ราชวงศ์: สรัตซีมีร์
พระราชบิดา: พระเจ้าซาร์อีวัน อาแลกซันเดอร์
พระราชมารดา: ซารีนาซารา-แตออดอรา
อีวัน อาแซนที่ 5 (บัลแกเรีย: Иван Асен V) เป็นพระโอรสพระองค์ที่สองของพระเจ้าซาร์อีวัน อาแลกซันเดอร์แห่งบัลแกเรียและพระมเหสีพระองค์ที่สองซารีนาซารา-แตออดอรา พระนามของพระองค์มาจากการตั้งพระนามตามพระเชษฐาของพระองค์คืออีวัน อาแซนที่ 4 แห่งบัลแกเรีย ซึ่งสิ้นพระชนม์ในการรบกับจักรวรรดิออตโตมันในปี ค.ศ. 1349 พระองค์มีบทบาทสำคัญในการจัดตั้งสภาทางศาสนาในเตอร์โนโวในช่วงทศวรรษที่ 1360  พระองค์สิ้นพระชนม์ในปี ค.ศ. 1388 จากการถูกสังหารโดยชาวเติร์ก และจากจากรึกที่ฝังศพของพระองค์พบหลักฐานว่าพระองค์ถูกชักจูงให้เปลี่ยนไปนับถือศาสนาอิสลามด้วย และจากจากรึกเดียวกันนี้ทำให้ทราบว่าพระองค์มีพระธิดา 2 พระองค์
แหล่งข้อมูล

Fine, Jr., John V.A. (1987). The Late Medieval Balkans. Ann Arbor: University of Michigan Press. ISBN 0-472-08260-4.
Златарски, Васил (Vasil Zlatarski) (2005). България през XIV-XV век (Bulgaria during the 14th and 15th Centuries) (ภาษาบัลแกเรีย). Изток–Запад (Anubis). ISBN 954-321-172-8.
อิทโยปิยา อิทโยปิยา อิทโยปิยา เคดามิ

| คำแปล: เอธิโอเปีย, เอธิโอเปีย, เอธิโอเปีย จงเป็นหนึ่ง |
| --- | --- |
Ityopʾya, Ityopʾya, Ityopʾya qədämi

เนื้อร้อง: Gebre-Mariam Tesema
ทำนอง: Daniel Yohannes
รับไปใช้: 21 มีนาคม ค.ศ. 1975
เลิกใช้: ค.ศ. 1992

ตัวอย่างเสียง
ไฟล์ ช่วยเหลือ
 
อิทโยปิยา อิทโยปิยา อิทโยปิยา เคดามิ (อามารา: ኢትዮጵያ ኢትዮጵያ ኢትዮጵያ ቅደሚ, "เอธิโอเปีย, เอธิโอเปีย, เอธิโอเปีย จงเป็นหนึ่ง") เป็นเพลงชาติเอธิโอเปียในสมัยเผด็จการคอมมิวนิสต์เดร็กของเมินกึสทู ฮัยเลอ มารียัมหลังสิ้นสุดการปกครองระบอบมาร์กซิสต์รัฐบาลปฏิรูปของสาธารณรัฐประชาธิปไตยประชาชนเอธิโอเปียรับเอาเพลงชาติไปใช้สืบเนื่องจนถึง ค.ศ. 1992.
เนื้อร้อง

| ኢትዮጵያ ኢትዮጵያ ኢትዮጵያ ቅደሚ    (ภาษาอามารา) | Ityopʾya, Ityopʾya, Ityopʾya qədämi    (คำอ่าน) | เอธิโอเปีย, เอธิโอเปีย, เอธิโอเปีย จงเป็นหนึง   (คำแปล) |
| --- | --- | --- |
|   ኢትዮጵያ ኢትዮጵያ ኢትዮጵያ ቅደሚ በኅብረሰባዊነት አብቢቢ ለምልሚ! ቃል ኪዳን ገብተዋል ጀግኖች ልጆችሽ ወንዞች ተራሮችሽ ድንግል መሬትሽ ለኢትዮጵያ አንድነት ለነጻነትሽ መስዋዕት ሊሆኑ ለክብር ለዝናሽ! ተራመጂ ወደፊት በጥበብ ጎዳና ታጠቂ ለሥራ ላገር ብልጽግና! የጀግኖች እናት ነሽ በልጆችሽ ኩሪ ጠላቶችሽ ይጥፉ ለዘላለም ኑሪ! |   Ityopʾya, Ityopʾya, Ityopʾya qədämi Bäḫəbräsäbawinät abbibi lämlimi! Qal kidan gäbtäwal jägnoch ləjochəshə, wänzoch tärarochəsh dəngəl märetəshə LäItyoṗya andənät länätsanätəshə mäswaʿt lihonu läkəbər läzənash! Täramäji wädäfit bätʾəbabə godana Tatʾäqi läśəra lagär bələtsəgna! Yäjägnoch ənat näsh bäləjochəsh kuri Tʾälatochəsh yətʾfu läzälaläm nuri! |   เอธิโอเปีย เอธิโอเปีย เอธิโอเปีย จงเป็นหนึ่ง! ในสังคมนิยมแห่งความเจริญงอกงาม เหล่าวีรชนขอปฏิญญาณไว้ ว่าแม่น้ำและขุนเขาแดนอันบริสุทธิ์ผุดผ่อง เราจักสามัคคีพลีชีพเพื่ออิสรภาพของเอธิโอเปีย เพื่อเป็นเกียรติศักดิ์แก่ตัวเจ้า จงมุ่งหน้าสู่หนทางแห่งปัญญา มุ่งมานะตั้งใจทำการงานเพื่อความรุ่งเรืองของมาตุภูมิ ขอเธอผู้ซึ่งเป็นพระมารดา จงภาคภูมิใจในเยาวชนรุ่นใหม่ ให้เหล่าไพรีด้อยพินาศเพื่อเธอจักคงตราบชั่วนิรันดร์! |
วิตาลี เกอร์คอฟ

| วิตาลี เกอร์คอฟ |
| --- | --- |
เกิด:  (1985-03-27) 27 มีนาคม ค.ศ. 1985 (39 ปี)
สัญชาติ:  เบลารุส
วิตาลี เกอร์คอฟ (เบลารุส: Вiталiй Рыгоравiч Гурков; อังกฤษ: Vitaly Gurkov; 27 มีนาคม ค.ศ. 1985 — ) บางครั้งสะกดเป็น วิตาลี เฮอร์คู เป็นนักมวยไทยชาวเบลารุสรุ่นเวลเตอร์เวท ผู้มาจากค่ายมวยแพทริออต ณ กรุงมินสค์ เขาเป็นแชมป์โลกมวยไทยสมัครเล่นเจ็ดสมัย และเป็นแชมป์ยุโรปตะวันออกในรายการเค-วัน เวิลด์แมกซ์ 2010 ซึ่งปัจจุบัน เขาเข้าแข่งขันรายการเค-วัน แมกซ์
ผลงานระดับสมัครเล่น

วิตาลีเป็นสมาชิกคนสำคัญของมวยไทยทีมชาติเบลารุส เขาชนะรายการแข่งขันระดับนานาชาติครั้งแรกเมื่อครั้งที่เขายังเป็นวัยรุ่น โดยได้รับรางวัลเหรียญทองจากการชิงแชมป์ทวีปยุโรปของสหพันธ์มวยไทยสมัครเล่นนานาชาติ จากนั้นสองปีเมื่อเขามีอายุเพียง 17 ปีก็ชนะรางวัลเหรียญทองในรุ่น 61 กก. ของรายการชิงแชมป์โลกสหพันธ์มวยไทยสมัครเล่นนานาชาติที่จัดขึ้น ณ กรุงเทพมหานคร ประเทศไทย ระหว่าง ค.ศ. 2004 และ 2008 วิตาลีได้รับสี่เหรียญทองจากรายการชิงแชมป์โลกของสหพันธ์มวยไทยโลก (ใน ค.ศ. 2004, 2005, 2006, 2007) รวมถึงได้รับเหรียญทองจากรายการแข่งขันชิงแชมป์โลกของดับเบิลยูเคพีเอฟ และเหรียญทองจากการแข่งขันชิงแชมป์ยุโรปขององค์กรสมาคมคิกบ็อกซิ่งโลก ใน ค.ศ. 2006
ใน ค.ศ. 2008 วิตาลีเข้าแข่งขันรายการปูซานทาฟีซาเวิลด์เกมส์ครั้งที่สี่ในปูซาน ประเทศเกาหลีใต้ ที่ซึ่งมีการจัดรายการแข่งขันชิงแชมป์โลกของสหพันธ์มวยไทยสมัครเล่นนานาชาติประจำ ค.ศ. 2008 เขาได้เข้าสู่รอบชิงชนะเลิศหากแต่ได้รับรางวัลเหรียญเงิน โดยเป็นฝ่ายแพ้รอบชิงชนะเลิศให้แก่นักชกชาวยูเครนนามว่าเปโตร นาโคเนชนี เขาได้หวนกลับมาเพื่อล้างตาในปีถัดมาโดยเป็นฝ่ายชนะรายการชิงแชมป์ยุโรป และชิงแชมป์โลกของสหพันธ์มวยไทยสมัครเล่นนานาชาติใน ค.ศ. 2009 โดยในรายการชิงแชมป์โลก เขาเป็นฝ่ายชนะมาร์คัส โอเบิร์ก ในรอบควอเตอร์ไฟนอลก่อนจะพบกับคู่ปรับอย่างนาโคเนชนีในรอบเซมิไฟนอลของเส้นทางการมุ่งสู่เหรียญทอง ในการแข่งขันชิงแชมป์โลกของสหพันธ์มวยไทยสมัครเล่นนานาชาติ ค.ศ. 2010 วิตาลีสามารถเข้าสู่รอบไฟนอล หากแต่พลาดการได้รับเหรียญทอง แม้ว่าเขาจะเป็นฝ่ายชนะรางวัลเหรียญทองจากการชิงแชมป์ยุโรปของสหพันธ์มวยไทยสมัครเล่นนานาชาติในปีก่อนก็ตาม จากการแข่งขันอันยาวนานในการแข่งขันในระดับอาชีพ เขาได้รับเหรียญรางวัลเก้าเหรียญในการแข่งขันชิงแชมป์โลก (เจ็ดเหรียญทอง, สองเหรียญเงิน) และสามเหรียญทองจากรายการชิงแชมป์ยุโรปตั้งแต่รุ่น 61 กก. ไปจนถึงน้ำหนักปัจจุบันของเขาที่ 71 กก.
ผลงานระดับอาชีพ

สืบเนื่องมาจากการที่เขาประสบความสำเร็จอย่างมากในระดับสมัครเล่น วิตาลีก็ได้หันมาเกี่ยวข้องในระดับอาชีพมากขึ้น ใน ค.ศ. 2007 เขาได้มีส่วนร่วมในรายการแข่งขันดับเบิลยูเอ็มซีบรุทฟอร์ซ 8 จัดจ์เมนท์เดย์ รุ่นน้ำหนักไม่เกิน 72 กก. ณ เมลเบิร์น ประเทศออสเตรเลีย วิตาลีได้แสดงให้เห็นว่าทักษะระดับสมัครเล่นของเขาไม่ได้ทำให้เขาเป็นฝ่ายแพ้ในระดับอาชีพด้วยการเป็นฝ่ายชนะนักชกชาวออสเตรเลียนามว่าเกร็ก โฟลีย์ ในรอบชิงชนะเลิศ ส่วนใน ค.ศ. 2008 เขาได้พยายามเข้ารับการคัดเลือกสู่การแข่งขันรายการมวยไทยเรียลลิตีโชว์ "เดอะ คอนเทนเดอร์เอเชีย" ซีซัน 2 ที่จัดขึ้น ณ เชลยาบินสค์ ประเทศรัสเซีย โดยเขาเป็นฝ่ายชนะคู่ปรับระดับสมัครเล่นอย่างเปโตร นาโคเนชนี ในรอบรองชนะเลิศ แต่เป็นฝ่ายแพ้ต่อแชมป์โลกสหพันธ์มวยไทยสมัครเล่นนานาชาติรุ่น 75 กก. ที่มีชื่อว่าอาร์เทม เลวิน ด้วยการชนะน็อกโดยเทคนิคในรอบชิงชนะเลิศ ส่วนใน ค.ศ. 2009 เขาประสบกับความผิดหวังมากขึ้น เมื่อเป็นฝ่ายแพ้ในรอบชิงชนะเลิศของการแข่งขันรายการทัตเนฟต์คัพในรุ่นน้ำหนักไม่เกิน 70 กก.
ใน ค.ศ. 2010 วิตาลีได้สร้างผลงานระดับอาชีพในรายการเค-วัน เวิลด์แมกซ์ 2010 ของทัวร์นาเมนท์ยุโรปตะวันออก ณ วันที่ 19 มีนาคม ที่กรุงมินสค์ ประเทศเบลารุส โดยเป็นฝ่ายชนะฝ่ายตรงข้ามสองรายได้เป็นครั้งแรกจากคะแนนตัดสินของกรรมการ ก่อนที่จะเผชิญกับซามิน กูเซย์นอฟ จากประเทศอาเซอร์ไบจานในรอบชิงชนะเลิศ หลังจากการแข่งรอบที่สาม วิตาลีได้รับมงกุฎแชมป์ยุโรปตะวันออกเค-วัน เวิลด์แมกซ์ 2010 ด้วยการชนะคู่ชกจากการตัดสินอย่างเป็นเอกฉันท์ ชัยชนะครั้งนี้หมายถึงวิตาลีมีคุณสมบัติสำหรับการแข่งขันคิกบ็อกซิ่งที่มีชื่อเสียงที่กำลังจะมาถึงอย่างเค-วัน เวิลด์แมกซ์ 2010 ไฟนอล 16 ในรายการดังกล่าว เขากระทำการตีเสมอได้ยากยิ่งเมื่อเผชิญกับแชมป์เค-วัน ระดับสุดยอดอย่างจอร์จิโอ เปโตรเซียน ที่โซล ภายหลังจากเป็นฝ่ายแพ้พ่ายในรอบที่สามวิตาลีก็เกิดอาการผิดหวัง เนื่องด้วยเขาจบการแข่งขันเค-วันแมกซ์โดยเป็นฝ่ายแพ้คะแนนการตัดสินอย่างเป็นเอกฉันท์ หลังจากนั้นเพียงไม่กี่สัปดาห์เขาก็เป็นฝ่ายแพ้เพชรมั่นคง เพชรฟอร์กัส ในรอบสองของการแข่งขันไทยไฟท์
เขาเป็นฝ่ายชนะฟาเรส เบอชาร์ โดยคะแนนตัดสินในรอบก่อนรองชนะเลิศของการแข่งขัน ไทยไฟท์ 2012: คิงออฟมวยไทย ในรุ่น 72 กก. ที่กรุงเทพมหานคร ประเทศไทย ณ วันที่ 23 ตุลาคม ค.ศ. 2012
หลังจากนั้น เขาเป็นฝ่ายชนะอันเตโร ฮีนีเนน ในการแข่งขันรอบรองชนะเลิศที่จังหวัดนครราชสีมา ประเทศไทย ณ วันที่ 25 พฤศจิกายน ค.ศ. 2012
เขาได้สู้กับบัวขาว ป.ประมุข ในรอบชิงชนะเลิศ ณ วันที่ 16 ธันวาคม ค.ศ. 2012
รายการที่ชนะ

ระดับอาชีพ:
ค.ศ. 2010 แชมป์ยุโรปตะวันออก เค-วัน เวิลด์แมกซ์
ค.ศ. 2009 รองชนะเลิศทัตเนฟต์คัพ
ค.ศ. 2008 รองชนะเลิศรอบคัดเลือก "เดอะ คอนเทนเดอร์เอเชีย" ซีซัน 2 รัสเซียซูเปอร์ 8
ค.ศ. 2007 แชมป์สภามวยไทยโลก บรูตท์ฟอร์ซ 8 จัดเมนท์เดย์
ระดับสมัครเล่น:
ค.ศ. 2010 ชิงแชมป์โลกสหพันธ์มวยไทยสมัครเล่นนานาชาติ ที่กรุงเทพมหานคร ประเทศไทย  -71 กก.
ค.ศ. 2010 ชิงแชมป์ยุโรปสหพันธ์มวยไทยสมัครเล่นนานาชาติ ที่เวลเลตรี ประเทศอิตาลี  -71 กก.
ค.ศ. 2009 ชิงแชมป์โลกสหพันธ์มวยไทยสมัครเล่นนานาชาติ ที่กรุงเทพมหานคร ประเทศไทย  -71 กก.
ค.ศ. 2009 ชิงแชมป์ยุโรปสหพันธ์มวยไทยสมัครเล่นนานาชาติ ที่เลียปายา ประเทศลัตเวีย  -71 กก.
ค.ศ. 2008 ชิงแชมป์โลกสหพันธ์มวยไทยสมัครเล่นนานาชาติ ที่กรุงเทพมหานคร ประเทศไทย  -71 กก.
ค.ศ. 2007 ชิงแชมป์โลกสหพันธ์มวยไทยโลก ที่กรุงเทพมหานคร ประเทศไทย  -71 กก.
ค.ศ. 2006 ชิงแชมป์โลกสหพันธ์มวยไทยโลก ที่กรุงเทพมหานคร ประเทศไทย  -67 กก.
ค.ศ. 2006 W.A.K.O. ยูโรเปียนแชมเปี้ยนชิพ ที่สโกเปีย ประเทศมาซิโดเนีย  -67 กก. (มวยไทย)
ค.ศ. 2005 ชิงแชมป์โลกสหพันธ์มวยไทยโลก ที่กรุงเทพมหานคร ประเทศไทย
ค.ศ. 2004 ชิงแชมป์โลก W.K.P.F.
ค.ศ. 2004 ชิงแชมป์โลกสหพันธ์มวยไทยโลก ที่กรุงเทพมหานคร ประเทศไทย
ค.ศ. 2003 ชิงแชมป์โลก I.A.M.T.F. ที่กรุงเทพมหานคร ประเทศไทย  -61 กก.
ค.ศ. 2001 ชิงแชมป์ยุโรปสหพันธ์มวยไทยสมัครเล่นนานาชาติ
ดูเพิ่ม

นักมวยไทย
แหล่งข้อมูลอื่น

Gurkov Vitaly (Minsk, Belarus) - FightLife.ru เก็บถาวร 2009-09-20 ที่ เวย์แบ็กแมชชีน
TOP Belarus Professional Fighters
การพบกับบัวขาว ป.ประมุข ในศึก THAI FIGHT 2012 รอบชิงชนะเลิศ
สโมสรฟุตบอลอาชีพลูโดโกเรตส์รัซกราด

ลูโดโกเรตส์ อารีนา
สโมสรฟุตบอลอาชีพลูโดโกเรตส์รัซกราด (บัลแกเรีย: ПФК Лудогорец Разград) หรือ ลูโดโกเรตส์รัซกราด หรือ ลูโดโกเรตส์ เป็นสโมสรฟุตบอลอาชีพในประเทศบัลแกเรีย ตั้งอยู่ที่เมืองรัซกราด ปัจจุบันลงแข่งขันในเฟิสต์โปรเฟสชันนัลฟุตบอลลีก ซึ่งเป็นลีกสูงสุดของประเทศ
ชื่อของสโมสรมาจากภูมิภาคอันเป็นที่ตั้งของเมืองรัซกราด ซึ่งก็คือภูมิภาคลูโดโกรี (แปลว่า "ภูมิภาคแห่งป่า") ทางตะวันออกเฉียงเหนือของประเทศ สโมสรลูโดโกเรตส์มีฉายา นกอินทรี และในปี ค.ศ. 2014 พวกเขาได้แข่งขันในยูฟ่ายูโรปาลีก พบกับลาซิโอจากเซเรียอา ซึ่งก็มีฉายานกอินทรีเหมือนกัน มาสคอตประจำสโมสร ชื่อว่า ฟอร์ทูนา
สีประจำสโมสรคือสีเขียวและสีขาว สนามเหย้าคือลูโดโกเรตส์ อารีนา ความจุ 9,000 ที่นั่ง และกำลังขยายความจุเพิ่มเป็น 12,500 ที่นั่ง
เกียรติประวัติ > ในประเทศ

บัลแกเรียนเฟิสต์ลีก:
ชนะเลิศ (6): 2011–12, 2012–13, 2013–14, 2014–15, 2015–16, 2016–17
บัลแกเรียนเซเคินลีก:
ชนะเลิศ (1): 2010–11
บัลแกเรียนคัพ:
ชนะเลิศ (3): 2011–12, 2013–14, 2022/23
รองชนะเลิศ (1): 2016–17
บัลแกเรียนซูเปอร์คัพ:
ชนะเลิศ (2): 2012, 2014
รองชนะเลิศ (3): 2013, 2015, 2017
เกียรติประวัติ > ยุโรป

ยูฟ่ายูโรปาลีก
รอบ 16 ทีมสุดท้าย: 2013–14
รอบ 32 ทีมสุดท้าย: 2016–17
ยูฟ่าแชมเปียนส์ลีก
รอบแบ่งกลุ่ม (2): 2014–15, 2016–17
แหล่งข้อมูลอื่น

เว็บไซต์ทางการ (บัลแกเรีย) (อังกฤษ)
Ludogorets at bgclubs.eu
Ludogorets at UEFA.com
| ด ค กเฟิสต์โปรเฟสชันนัลฟุตบอลลีก |
| --- | --- | --- |
| สโมสรในฤดูกาล 2019–20 |  Arda  Beroe  Botev Plovdiv  Botev Vratsa  Cherno More  กองทัพบก โซเฟีย  Dunav  Etar  เลฟสกีโซเฟีย  Lokomotiv Plovdiv  ลูโดโกเรตส์  Slavia Sofia  Tsarsko Selo  Vitosha Bistritsa  |  |
| สโมสรในอดีต* |  Akademik Sofia (18)  Akademik Svishtov (4)  Belasitsa (12)  FC Chernomorets (29)  PSFC Chernomorets (7)  Chernomorets Burgas Sofia (1)  Dimitrovgrad (1)  Dobrudzha (14)  Etar (24)  Etar 1924 (1)  Kaliakra (2)  Litex (21)  Lokomotiv Gorna Oryahovitsa (10)  Lokomotiv Mezdra (2)  Lokomotiv Sofia (67)  Lyubimets 2007 (1)  Maritsa (4)  Metalurg (2)  Minyor (38)  Montana (9)  Neftochimic (14)  Nesebar (1)  Pirin 1922 (9)  Pirin Blagoevgrad (28)  Pirin GD (2)  Rilski Sportist (2)  Rodopa (4)  Rozova Dolina (1)  Septemvri (5)  Shumen (7)  Sliven (25)  Spartak Pleven (35)  Spartak Plovdiv (17)  Spartak Sofia (15)  Spartak Varna (43)  Sportist (1)  Svetkavitsa (1)  Velbazhd (7)  Vereya (3)  Vidima-Rakovski (5)  Vihren (4)  Yantra (7)  |  |
| สโมสรในอดีต (จากมาซิโดเนียและเทรซี) |  Belomorets Kavala  Bitola  Gotse Delchev Prilep  Makedonija Bitola  Makedonija Skopje  Vardar Skopje  ZhSK Skopje  |  |
* ในวงเล็บ หมายถึง จำนวนฤดูกาลที่ลงเล่นในลีก
อัปเปอร์มุสตางค์

| อาณาจักรโล  |
| --- | --- |
   ธงชาติ
ที่ตั้งของอำเภอมุสตาง (สีเหลือง) หนึ่งในสี่อำเภอของอดีตพื้นที่เธาลาคิรี (ปัจจุบันขึ้นกับจังหวัดคัณฑกีประเทศ) ประเทศเนปาล
เมืองหลวง: โลมันถาง
ภาษาราชการ: ทิเบตและเนปาล 
ศาสนา : ศาสนาพุทธ
สถาปนา: ค.ศ. 1380
พื้นที่
• รวม: 2,020 ตารางกิโลเมตร (780 ตารางไมล์)
ประชากร
• ประมาณ: 7,000
• ความหนาแน่น: 3.47 ต่อตารางกิโลเมตร (9.0 ต่อตารางไมล์)
มุสตางค์ (ทิเบต: སྨོནཋང möntang; เนปาล: मुस्तांग Mustāṃg "ที่ราบอันอุดม") เดิมคือ อาณาจักรโล เป็นดินแดนอันโดดเดี่ยวและห่างไกลแถบเทือกเขาหิมาลัยของประเทศเนปาล ปัจจุบันพื้นที่ของอดีตอาณาจักรโลเป็นพื้นที่ส่วนหนึ่งขึ้นกับอำเภอมุสตาง จังหวัดคัณฑกีประเทศ ประเทศเนปาล ปัจจุบันเรียก อัปเปอร์มุสตางค์ (อังกฤษ: Upper Mustang) แต่เดิมดินแดนแห่งนี้เป็นพื้นที่ปลอดทหารจนกระทั่ง ค.ศ. 1992 ทำให้อัปเปอร์มุสตางค์เป็นภูมิภาคที่คงลักษณะดั้งเดิมมากที่สุดแห่งหนึ่งของโลก ประชากรส่วนใหญ่ใช้ภาษาทิเบตในการสื่อสาร ทั้งยังคงอนุรักษ์วัฒนธรรมดั้งเดิมของทิเบตไว้โดยตัดขาดกับโลกภายนอก
อัปเปอร์มุสตางค์มีพื้นที่สองในสามของอำเภอมุสตาง สามอำเภอทางใต้เรียกว่า "ถัก" เป็นถิ่นที่อยู่ของชาวถกาลี (थकाली) ซึ่งมีวัฒนธรรมผสมผสานระหว่างทิเบตและเนปาล ระบบเศรษฐกิจของมุสตางค์ขึ้นอยู่กับการท่องเที่ยว การเลี้ยงสัตว์ และการค้า
สถานะการเป็นราชอาณาจักรของมุสตางค์ซึ่งขึ้นกับเนปาลสิ้นสุดลงในปี ค.ศ. 2008 หลังราชอาณาจักรเนปาลเปลี่ยนแปลงการปกครองเป็นแบบสาธารณรัฐ อิทธิพลจากโลกภายนอกเริ่มเข้าสู่มุสตางค์มากขึ้นโดยเฉพาะจากจีน ทำให้เกิดการเปลี่ยนแปลงอย่างรวดเร็วต่อวิถีชีวิตของชาวมุสตางค์
ประวัติ

ในอดีตอัปเปอร์มุสตางค์เคยเป็นรัฐอิสระเรียกว่า อาณาจักรโล ช่วงคริสต์ศตวรรษที่ 15 ถึงคริสต์ศตวรรษที่ 17 พวกเขามีวัฒนธรรมด้านภาษาและศาสนาถอดแบบมาจากทิเบต ด้วยทำเลที่ตั้งของประเทศทำให้มุสตางค์มีอำนาจควบคุมเส้นทางขนส่งสินค้าระหว่างเทือกเขาหิมาลัยกับอนุทวีปอินเดีย ทว่าปลายคริสต์ศตวรรษที่ 18 อาณาจักรโลถูกผนวกและกลายเป็นเมืองขึ้นของราชอาณาจักรเนปาลตั้งแต่ ค.ศ. 1795 เป็นต้นมา กระนั้นมุสตางค์ยังคงมีการแต่งตั้งราชา (หรือกเยลโป) สืบราชสมบัติมาตลอด จนกระทั่งรัฐบาลเนปาลมีคำสั่งให้ยกเลิกตำแหน่งดังกล่าวเมื่อวันที่ 7 ตุลาคม ค.ศ. 2008
ราชาหรือกเยลโปคนสุดท้ายของมุสตางค์คือจิกมี ดอร์เจ ปัลบาร์ บิสตา (Jigme Dorje Palbar Bista; 1930–2016) ผู้สืบสันดานมาจากอาเม ปัล (Ame Pal) นักรบผู้ก่อตั้งอาณาจักรที่นับถือศาสนาพุทธตั้งแต่ ค.ศ. 1380 และเขาผู้นี้คือผู้สร้างเมืองโลมันถางอันมีกำแพงรอบเมือง ปัจจุบันเมืองดังกล่าวแทบไม่มีความเปลี่ยนแปลงอันใดเลย ตั้งแต่ยุคแรกสร้าง
ค.ศ. 2007 มีการค้นพบภาพจิตรกรรมฝาผนังพุทธประวัติจำนวน 55 ภาพในถ้ำแห่งหนึ่ง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อาณาจักรมุสตางค์